Hettita Wiki:Közösségi irányelvek

Ez az lap tartalmazza a Hettita Wiki oldalra vonatkozó, alapvető közösségi irányelveket, amelyek megegyeznek a  hivatalos Fandom közösségi irányelvekkel. A lenti irányelveket a Fandom személyzete határozta meg és hozta létre mintaként, szabad felhasználásra. Bármi kérdésed, esetleg javaslatod van, vedd fel a kapcsolatot az adminisztrátorainkkal. Kellemes szerkesztést!

## Általános irányelvek

**Vesd bele magad!** Ne félj kezdeményezni. Ezen az oldalon mindenki szabadon szerkeszthet, csak kattints a szerkesztés lehetőségére és vágj bele!

**A kulcs az együttműködés.** A wiki oldalak alapelve, hogy egy csapat együtt többet ér, tud és tehet, mint külön-külön egyetlen személy. Ez azt jelenti, hogy a másokkal folytatott együttműködés a kulcs egy sikeres közösség létrehozásához. Az együttműködés nem más, mint a közös építés, tervezés és a döntések meghozatala. Egy közösségi oldal soha nem egyetlen személy tulajdona, sokkal inkább egy közreműködő társaság által felépített és támogatott közösség tagjaié.

**Légy elfogulatlan és feltételezz jóindulatot.** Mivel az oldalakat bárki szerkesztheti, szívesen látunk minden közreműködni vágyó szerkesztőt véleménytől és szerkesztési tapasztalattól függetlenül. Feltételezzük, hogy a legtöbb szerkesztő segíteni, nem pedig rombolni szeretné a szócikkeinket. Ha ez az elgondolás alaptalan lenne, minden projekt kudarcra lenne ítélve. Ha úgy véled, valaki csak gondot okoz, a legjobb először beszélni az illetővel, mint szükségtelen lépéseket tenni ellene.

**Légy kedves.** A barátságos és kedves fellépés visz a legtovább, bárhol is tartasz éppen. Köszönj rá másokra, segítsd őket és te magad is kérj segítséget, ha szükséged van rá. Az egyszerű kedvesség is növelheti egy közösség sikerességének esélyét.

**Lásd szívesen az új felhasználókat.** Valahol mindenkinek el kell kezdenie, így ha egy olyan új szerkesztővel találkozol, aki egy véletlen hibát vétett, légy kedves hozzá! Célravezetőbb elmagyarázni nekik, mit is csináltak rosszul, így tanulhatnak a hibáikból – egy goromba üzenet azonban ebben nem segít. Emlékezz vissza, milyen volt számodra kezdőnek lenni és hogy milyen sokat segített a legapróbb tanács is.

**Terjessz!** Egy közösség csak annyira lehet erős, mint annak tagjai – minél többen vannak, annál erősebb (és sikeresebb) lehet. Hívd meg a barátaidat, a családtagjaidat, az osztálytársaidat és mindenki mást, akit érdekel. Terjeszd a közösséged hírét Facebookon, Twitteren, fórumokon, blogokon, vagy bárhol, ahol a téged is lázba hozó témával foglalkoznak.

**Kérj segítséget.** Ha bizonytalan vagy, esetleg segítségre van szükséged, ne félj kérdezni! Rengeteg segítségnyújtó lehetőség akad körülötted a Fandomon, beleértve a segítségnyújtó lapokat, a Hettita Wiki adminisztrátorait, a Fandom személyzetét és a közösségi fórumokat (utóbbiak angol nyelvű oldalak). Még a legapróbb kérdés is számít!

**Ne másolj tartalmat.** Ha más oldalakról hozol tartalmat a Fandom szócikkeire, vagy pont innen szeretnél megosztani valamit, ne felejts el hivatkozni az eredeti szerzőre. Ne gondold, hogy minden szabadon felhasználható az internetről. Mindig legyen meg a szükséges engedélyed a felhasznált tartalomhoz, mielőtt megosztod, illetve tartsd be a tulajdonjogra vonatkozó előírásokat. Mindenkinek jól esik az elismerés a kemény munkájukért!

**Ne használd a wikit kéretlen hivatkozások megosztására.** A Wiki-oldalak tökéletes helynek bizonyulnak, ha egy konkrét témakörben gyűjtesz össze tartalmakat, azonban ez nem az a hely, ahol kéretlen tartalmakat és -hivatkozásokat hozhatsz létre a legújabb termékednek reklámozása céljából, vagy hogy nem oda illő anyagot ossz meg. A kéretlen tartalmakat eltávolítjuk, úgyhogy a legjobb, ha eleve meg sem osztod.

**Ne etesd a trollokat.** Ez azt jelenti, hogy akárhányszor is válaszolsz azoknak, akik igyekeznek tönkretenni a munkádat, pontosan azt adod meg nekik, amit akarnak – a figyelmet. Minél többször reagálsz nekik, annál többször fognak visszatérni. Ilyen esetben a legjobb nyugodtnak maradni és korlátozni a kapcsolatfelvételt a károkozókkal. Minél kevesebb figyelmet kapnak, annál nagyobb eséllyel állnak majd tovább. Ne játszadozz a károkozókkal, azzal csak további örömöt okozol nekik.

**Ne indíts személyes támadásokat.** Ne személyeskedj és ne ossz meg személyes jellegű információkat. A wiki-oldalak célja, hogy egy olyan helyen legyél, ahol másokkal együttműködve dolgozhatsz a téged érdeklő témakörökben. A másokat támadó tartalommal, üzenettel bíró szócikkek eltávolításra kerülnek.

**Soha ne feledkezz meg róla, hogy az online közösségek tagjai is valódi emberek.** Annak ellenére, hogy egy online felületen tartózkodsz, a **Hettita Wiki** is csak egy valódi emberekből álló közösség. Az illetlen hozzászólások, az agresszív viselkedés, és a károkozás minden valódi emberre hatással vannak – ha egy gondolatodat nem osztanád meg egy személyes találkozás során, ne tedd itt sem. Ha pedig a mondandód nem állja meg a helyét a felhasználási feltételek között, kérünk hogy egyáltalán ne is oszd azt meg másokkal.

**Érezd jól magad!** A közösségek azért jöttek létre, hogy jól érezhesd magad, új emberekkel ismerkedhess meg és persze többet tudhass meg a kedvenc témáiddal kapcsolatban. Soha ne felejtsd el jól érezni magad, bármilyen komoly munka is áll mögötted!

## Mit tegyél

### Légy jó másokkal

* A wiki-oldalak az együttműködésről szólnak, amihez odaadás, türelem és megértés szükséges. Egyszer egy bölcs ember azt mondta, "Legyél kedves mindenkihez". Tehát bánj jól az emberekkel, beszéljetek egymással, így nagyobb eséllyel építhettek együtt egy közösséget.

### Vigyázzunk egymásra

* Mondani sem kell, mások bosszantása, fenyegetése, megfélemlítése és gúnyolása nem helyénvaló. De próbálj még ezen is továbbmenni, beszélj másokkal, ha az előzőeknek vagy szemtanúja – ne támadó jelleggel, hanem próbáld megnyugtatni a kedélyeket és segíts az összeszólalkozóknak a továbblépésben.

### Vigyázz önmagadra

* Az internet egy csodálatos hely, azonban nem pont ugyanolyan, mint a való élet. Soha nem tudhatod, hogy kivel beszélgetsz éppen online, vagy hogy az illető mindig ilyen barátságos lesz-e. Mindig tartsd is meg privátnak a privát dolgaidat, ezzel magadat is megvédheted.

* A valódi neved, címed, iskolád, képek magadról, a barátaidról, vagy a családodról - gondold meg kétszer, mielőtt ezeket megosztod. Ne feledd, hogy ami egyszer kikerült az internetre, az ott is marad és már nem veheted vissza. Kérdezd Beyoncét, ha nem hiszed!

### Tiszteld mások magánéletét

* A 18 életévüket még be nem töltött felhasználók személyes- és fiókadatainak védelme különösen fontos, de mások magánéletéről érdeklődni már alapjában véve is szükségtelen és udvariatlan dolog. Ne zavarj másokat!

### Építs!

* Egy közösség akkor működik megfelelően, ha kellő érdekes dologgal felkelti az olvasók figyelmét, akikből aztán még új szerkesztő is válhat. Tehát minél több izgalmas tartalmat osztasz meg, annál nagyobb valószínűséggel lesz sikeres a wiki-oldalad.

* Nem szabad elfelejteni, hogy éppen a tartalom az, ami összehoz egy közösséget; ez az, ami közös bennetek, így a jó tartalom segít egy rendkívüli közösség összeverbuválásában is.

### Becsületesen vedd ki a részed

* A Fandom hisz a nyílt források mozgatórugójában. A küldetésünk egy olyan tartalom létrehozása, amit bárki megoszthat és hasznosíthat. Ez azonban még nem azt jelenti, hogy figyelmen kívül hagyhatjuk mások jogait. Ha felhasználsz egy jogvédelem alatt álló szöveget vagy képet, mindig a szerző engedélyével, vagy a "becsületes felhasználás" keretein belül tedd. Minden esetben nevezd meg az eredeti szerzőt, vagy jelöld meg a munkáját referenciaként.

### Tartsd biztonságban a fiókodat

* A fiókod biztonságáért te magad vagy felelős. Ha úgy gondolod, hogy valaki hozzáfért a fiókodhoz, azonnal tudasd a Fandom személyzetével. Viszont ha a kistestvéred használja a számítógépedet és megrongálja a wiki-oldalakat, azért a fiók tulajdonosát vonjuk felelősségre (tehát téged). Ez akár a fiókod letiltásához is vezethet.

## Mit ne tegyél

### Ne ossz meg illegális tartalmat a Fandomon, illetve ne is bátoríts erre másokat

* Ebbe beletartoznak az illegális tartalomra (például szerzői jogvédelem alatt álló filmekre vagy sorozatokra) mutató hivatkozások, vagy az olyan wiki-oldalak létrehozása, amelyek illegális tevékenységekre buzdítanak, vagy bemutatják ezen tevékenységek végrehajtását.

### Ne használj gyűlölködő beszédstílust

* Nem toleráljuk a homoszexuálisok, etnikumok, és vallások becsmérlését. Ebbe beletartozik az olyan nyelvezet, vagy tartalom is, amely gyűlölködésre vagy durvaságra buzdít, illetve lealacsonyítja mások alapvető faji, nemi, szexualitási, vallási, származási, vagy bármilyen más jogait.

* Természetesen számít a nyelvezet kontextusa – ami egy rap dalszövegben elfogadható, nem biztos, hogy egy kép leírásaként is megállja a helyét. De még az ismétlődő "nem sértésnek szánt" nyelvezet is lehet sértő egy idő után, tehát inkább ne is forszírozd a használatát. És ne feledd, hogy míg egy felgyújtott kereszt képe alkalmas lehet egy történelmi wiki-szócikk illusztrálására, a wiki-oldalad hátterének már nem feltétlenül.

### Ne ossz meg pornográf, sokkoló, vagy nyíltan szexuális jellegű tartalmakat

* A legtöbb wiki-oldalon ez a meztelenséget jelenti (ideértve a csupasz melleket és fenekeket is). A művészi meztelenkedés bizonyos mértékig engedélyezett lehet – például egy klasszikus festmény, esetleg kismértékű meztelenkedés egy játék képernyőképéről. Az orvosi vagy oktató jellegű wiki-oldalak szintén tartalmazhatnak néminemű meztelenkedést. Azonban ez a meztelenség nem állhat a wiki-oldal középpontjában, illetve nem lehet túlzottan merész sem.

* Ha nem vagy teljesen biztos egy kép elfogadhatóságáról, két kérdés merüljön fel benned: Helyénvaló szövegkörnyezetben van a meztelenkedés? Például egy mellrákról szóló wiki-oldalon valószínűleg elfogadott egy mellet ábrázoló kép, azonban ugyanez a tartalom egy Nickelodeon-sorozat wiki-oldalán már egyáltalán nem. A másik kérdés: Muszáj annak a képnek szexuálisnak, vagy figyelemfelkeltőnek lennie?

* Ha csak szövegről van szó, egy szexelő karaktert megemlítő tartalom még valószínűleg elfogadható. Azonban a szexuális aktus *részleteit* leíró tartalom már nem vállalható. A durva szexet, vagy szexuális erőszakot leíró tartalom pedig határozottan tilos.

* A fiataloknak szánt tartalmú wiki-oldalak (mesékkel, rajzfilmekkel foglalkozó wikik) viszont már *kevésbé* tűrik meg a meztelenséget és az azzal kapcsolatos tartalmakat. Ebbe a Harry Potter pornó is beletartozik.

### Ne tegyél úgy, mintha egy másik személy lennél

* Ne próbálj más szerkesztőket azzal hitegetni, hogy valaki más vagy. Vagyis ne vedd fel más felhasználók, vagy bárki más személyiségét – beleértve a hírességeket is. Természetesen akadnak olyan wiki-oldalak, amelyek a szerepjátékokról, vagy a kifigurázásról szólnak, azonban ezek a közösségek nem mások félrevezetésére jöttek létre. Eljátszhatod például Batmant egy szerepjáték során, de ne próbálj arról meggyőzni másokat, hogy te vagy Batman. (Hogy érted azt, hogy Batman nem létezik?)

### Ne ossz meg kéretlen tartalmakat

* Ne használd más oldalak, vagy szolgáltatások reklámozására a Fandomot. Egy bizonyos oldalra mutató hivatkozás még hasznos információ lehet egy szócikken, de ez nem azt jelenti, hogy reklámoznod kell a szóban forgó oldalt. A hivatkozás ismételt hozzáadása, illetve annak egyáltalán nem témába vágó szócikkeken való megosztása még rosszabb.

* A "kéretlen tartalom" nem csak a reklámozást jelentheti, hanem az ugyanazon tartalom wiki-oldalakon, vagy fórumokon történő, rendszeres megosztását is. Kérünk, hogy ezt se csináld.

## Lásd még

* A Fandom felhasználási feltételei (angol nyelvű)
* A Közösségi Központ irányelvei (angol nyelvű)
* A Hettita Wiki szerkesztési irányelvei